**Ministru kabineta noteikumu projekta „Eiropas Ekonomikas zonas finanšu instrumenta 2009.-2014.gada perioda programmas „Nacionālā klimata politika” neliela apjoma grantu shēmas projektu iesniegumu atklāta konkursa „Kapacitātes celšana pētījumiem un pasākumiem sabiedrības zināšanu uzlabošanai par klimata pārmaiņām un to radītajām sekām” nolikums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – MK noteikumu projekts) izstrādāts pamatojoties uz Eiropas Ekonomikas zonas finanšu instrumenta un Norvēģijas finanšu instrumenta 2009.—2014.gada perioda vadības likuma 15.panta 5. un 6. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2011.gada 28.aprīlī tika parakstīts Saprašanās memorands (apstiprināts ar Ministru kabineta 2011.gada 29.marta noteikumiem Nr.251 „Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2009.–2014.gadā”) starp Latvijas Republiku, Īslandes, Lihtenšteinas Firstisti un Norvēģijas Karalisti par Eiropas Ekonomikas zonas finanšu instrumenta ieviešanu 2009.–2014.gadā (turpmāk – Saprašanās memorands). Saskaņā ar Saprašanās memoranda B pielikuma 3. punktu, 10 365 000 *euro* paredzēti programmas „Nacionālā klimata politika” (turpmāk – programma) ieviešanai, kuras īstenotājs ir Vides aizsardzības un reģionālās attīstības ministrija (turpmāk – VARAM) kā programmas apsaimniekotājs.Izpildot Ministru kabineta 2011.gada 29.marta sēdes protokollēmumu (Ministru kabineta 29.03.2011. sēdes protokols Nr.20, 62.§, 3.1.punkts), VARAM sadarbībā ar programmas partneriem Norvēģijas Vides aģentūru (līdz 2013. gada 1. jūlijam - Norvēģijas Klimata un piesārņojuma aģentūra) un Norvēģijas Civilās aizsardzības direktorātu izstrādāja programmas iesniegumu, kas tika apstiprināts Ministru kabineta 2012.gada 31.janvāra sēdē (Ministru kabineta 31.01.2012. sēdes protokols Nr.6, 22.§) un iesniegts apstiprināšanai donorvalstīm. Finanšu instrumentu komiteja programmu apstiprināja 2012. gada 20. decembrī.Lai nodrošinātu programmas īstenošanu saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda vadības likuma 15.panta 5. un 6.punktu un pārejas noteikumu 2.punktu, Ministru kabinetam līdz 2012.gada 28.decembrim bija jāizdod noteikumi par kārtību, kādā nosaka projektu iesniegumu vērtēšanas kritērijus atklāto konkursu ietvaros un prasības projekta iesnieguma iesniedzējiem.Programmas līgums tika parakstīts 2013.gada 6.martā, saskaņā ar kuru 1 718 044 *euro* tiek paredzēti neliela apjoma grantu shēmas konkursam.Ar MK noteikumu projektu paredzēts noteikt Eiropas Ekonomikas zonas finanšu instrumenta (turpmāk – finanšu instruments) neliela apjoma grantu shēmas projektu iesniegumu atklāta konkursa „Kapacitātes celšana pētījumiem un pasākumiem sabiedrības zināšanu uzlabošanai par klimata pārmaiņām un to radītajām sekām ” (turpmāk – konkurss) norises kārtību, tai skaitā:1. projektu iesniegumu vērtēšanas kritērijus,
2. prasības projektu iesniedzējiem,
3. finansējuma piešķiršanas kārtību,
4. projektu īstenošanas kārtību,
5. projektu uzraudzības kārtību.

Konkursa mērķis ir palielināt programmas mērķa grupu ( ar programmas jomu – pielāgošanās klimata pārmaiņām – saistītās valsts pārvaldes iestādes, pašvaldības, zinātniskās un izglītības institūcijas, komersanti, biedrības un nodibinājumi) zināšanas un kapacitāti, lai veicinātu sabiedrības iesaisti klimata pārmaiņu novēršanā un pielāgošanās klimata pārmaiņām politikas pasākumu īstenošanā.Konkursa ietvaros projektam minimāli pieļaujamais programmas līdzfinansējums vienam projektam ir 45 000 *euro*, savukārt maksimāli pieļaujamais programmas līdzfinansējums ir 175 000 *euro*.Pieejamais līdzfinansējums ir noteikts pa atbalsta jomām:1. pasākumi, lai veicinātu sabiedrības izpratni un zināšanas par klimata pārmaiņām:
	1. izpratnes paaugstināšana klimata pārmaiņu jomā, izstrādājot un organizējot apmācības un izstrādājot izglītības un studiju programmu moduļus – 700 000 *euro*;
	2. izglītojošu projektu un informatīvu kampaņu organizēšana, lai veicinātu sabiedrības izpratni un zināšanas par klimata pārmaiņām - 540 000 *euro*;
2. kapacitātes paaugstināšana, izstrādājot pētījumus klimata pārmaiņu jomā - 478 044 *euro*.

Saskaņā ar donorvalstu apstiprināto programmas līgumu, konkursa ietvaros plānots sasniegt sekojošus rezultātus: 1. izstrādāti vismaz četri profesionālās izglītības programmas moduļi klimata pārmaiņu mazināšanas un pielāgošanās klimata pārmaiņām jomā;
2. organizēti vismaz divpadsmit publicitātes un informācijas pasākumi (piemēram, kampaņas, semināru cikli);
3. īstenoti vismaz septiņi pētījumi par klimata pārmaiņu pētījumu metodoloģijām, rādītāju sistēmām un horizontālajiem jautājumiem.

Projekta iesniedzējs ir Latvijas Republikas tiešās vai pastarpinātās pārvaldes iestāde, atvasināta publiska persona, Latvijas Republikā reģistrēta biedrība vai nodibinājums, kā arī Latvijas Republikā reģistrēts komersants.Valsts reģionālās attīstības aģentūra nodrošina konkursa īstenošanu, t.sk. projektu vērtēšanas organizēšanu, finansējuma piešķiršanu, līgumu slēgšanu, kā arī projektu īstenošanas uzraudzību un pēcuzraudzību. |
| 3. | Projekta izstrādē iesaistītās institūcijas | MK noteikumu projektu izstrādāja VARAM, pamatojoties uz apstiprināto programmu, sadarbojoties ar programmas donorvalstu partneriem - Norvēģijas Vides aģentūru un Norvēģijas Civilās aizsardzības direktorātu.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība kopumā, kā arī Latvijas Republikas tiešās vai pastarpinātās pārvaldes iestādes, atvasinātas publiskas personas, Latvijas Republikā reģistrētas biedrības, nodibinājumi un komersanti kā potenciālie projektu iesniegumu iesniedzēji un projektu īstenotāji. |
| 2. | Tiesiskā regulējuma ietekme uz tautsaimniecību un administratīvo slogu | Pēc MK noteikumu projekta apstiprināšanas, būs iespējams uzsākt konkursa īstenošanu, kura ietvaros būs pieejams finansējums 1 718 044  *euro* apmērā.MK noteikumu projekts tiešā veidā neietekmē uzņēmējdarbības vidi. Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Programmas administratīvās izmaksas, kurās ietilpst MK noteikumu projektā noteikto nosacījumu īstenošana attiecībā uz konkursa ieviešanu, ir attiecināmas un tiek līdzfinansētas no finanšu instrumenta. Programmas līdzfinansējums ir 92,5% apmērā no kopējām programmas īstenošanai paredzētajām izmaksām, savukārt Latvijas valsts budžeta līdzfinansējums ir 7,5% apmērā. Programmas vadības nodrošināšanai paredzētās izmaksas ir 1 025 550 *euro*, kuru ietvaros ietilpst programmas uzraudzība, konkursu organizēšana, projektu iesniegumu vērtēšana, programmas publicitātes pasākumu organizēšana un citas izmaksas. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015.g.** | **2016.g.** | **2017.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **794 595** | 0 | **476 757** | **317 838** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 794 595 | 0 |  476 757 |  317 838 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **915 111** | 0 | **549 067** | **366 044** | **0** |
| 2.1. valsts pamatbudžets:  | 895 480 | 0 | 537 288 | 358 192 | 0 |
| 2.1.1.programmas līdzfinansējums (92,5%) | 794 595 | 0 |  476 757 |  317 838 | 0 |
| 2.1.2. nacionālais līdzfinansējums (7,5%) | 64 427 | 0 | 38 656 | 25 771 | 0 |
| 2.1.3. līdzfinansējums valsts budžeta iestādēm (15%) | 36 458 | 0 | 21 875 | 14 583 | 0 |
| 2.2. valsts speciālais budžets  | 0 | 0 | 0 | 0 | 0 |
| 2.3. pašvaldību budžets:  | 19 631 | 0 | 11 779 | 7 852 | 0 |
| 2.3.1. līdzfinansējuma daļa no pašvaldību budžeta (15%) | 19 631 | 0 | 11 779 | 7 852 | 0 |
| **3. Finansiālā ietekme:** | **-120516** | 0 | **-72310** | **-48 206** | **0** |
| 3.1. valsts pamatbudžets | -100885 | 0 | -60531 | -40354 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | -19631 | 0 | -11 779 | -7 852 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | 0 | 0 | 0 | 0 |
| 6.1. **Valsts budžeta iestāžu atbalstāmie projekti** (tai skaitā): EEZ FI līdzfinansējuma daļa valsts līdzfinansējums | **243 053**206 59536 458 | 0 | **145 832** 123 95721 875 | **97 222**82 63914 583 | 0 |
| 6.2. **Pašvaldību atbalstāmie projekti, tai skaitā**:EEZ FI līdzfinansējuma daļa pašvaldību līdzfinansējums | **130 874**111 24419 632 | 0 | **78 525**66 74611 779 | **52 349**44 4977 852 | 0 |
| 6.3. Biedrību un nodibinājumu atbalstāmie projekti, tai skaitā:EEZ FI līdzfinansējums | **238 378** | 0 | **143 027** | **95 351** | 0 |
| 6.4. Komersantu atbalstāmie projekti, tai skaitā:EEZ FI līdzfinansējums | **238 378** | 0 | **143 027** | **95 351** | 0 |
| 7. Cita informācija | Kopumā VARAM valsts budžeta apakšprogrammas 71.06.00 „Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana” programmas konkursa īstenošanai 2014. gadam paredzēti 859 022 *euro*, 2015. gadam 515 413 *euro*, 2016. gadam paredzēti 343 609 *euro*. Līdzfinansējuma sadalījums pa gadiem var tikt precizēts. Kopējais programmas līdzfinansējuma apmērs ir 1 718 044  *euro*. Papildus nepieciešamais valsts budžeta līdzfinansējums valsts budžeta iestāžu iesniegto projektu līdzfinansējuma nodrošināšanai (15% no projekta kopējām attiecināmām izmaksām) ir 72 916 *euro.* Nepieciešamais līdzfinansējums pašvaldību iesniegto projektu līdzfinansējuma nodrošināšanai (15% no projekta kopējām attiecināmām izmaksām) ir 39 262 *euro*. Kopējie budžeta izdevumi ir 1 830 222 *euro*.Valsts budžeta iestāde pēc projekta iesnieguma apstiprināšanas normatīvajos aktos noteiktajā kārtībā no valsts pamatbudžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” var pieprasīt finansējumu projekta īstenošanai, ja tajā ir pieejami līdzekļi.Uz programmas līdzfinansējuma saņemšanu varēs pretendēt tiešās un pastarpinātās pārvaldes iestādes, atvasinātas publiskas personas, biedrības un nodibinājumi, Latvijas Republikā reģistrēti komersanti. Ņemot vērā MK noteikumu projektā noteiktās atbalstāmās darbības, programmas sasniedzamos iznākumā rādītājus un finansējuma sadalījumu pa atbalsta jomām, tiek pieņemts, ka ~40% no programmas līdzfinansējuma apgūs tiešās vai pastarpinātās pārvaldes iestādes, atvasinātas publiskas personas, 30% - biedrības un nodibinājumi, 30% - komersanti. Pamatojoties uz iepriekš minēto, tiek pieņemts, ka tiešo un pastarpināto pārvaldes iestāžu un atvasināto publisko personu iesniegto un apstiprināto projektu sadalījums pa projektu iesniedzēju grupām būs sekojošs – 65% - valsts budžeta iestādes, 35% - pašvaldības. Tomēr precīzu informāciju par projekta iesniedzēju sadalījumu pa iesniedzēju grupām būs iespējams iegūt tikai pēc konkursa noslēguma. Finanšu instrumenta atbalsta intensitāte konkursa visās atbalsta jomās biedrībām un nodibinājumiem ir noteikta 90% apmērā no kopējām attiecināmām izmaksām, bet 85% apmērā tiešās un pastarpinātās pārvaldes iestādēm, atvasinātām publiskām personām un komersantiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav  |
| 2. | Atbildīgā institūcija | Par MK noteikumu izstrādi, noteikumu grozījumu izstrādi un MK noteikumu atzīšanu par spēku zaudējušiem, atbildīga VARAM. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | MK noteikumu projekts izstrādāts, lai nodrošinātu Saprašanās memoranda B pielikumā norādītās programmas ietvaros plānotā konkursa īstenošanu.Kā arī MK noteikumu projekts izstrādāts pamatojoties uz 2013.gada 6. martā noslēgtā programmas līgumu. |
| 3. | Cita informācija | Valsts atbalsts tiek sniegts konkursa kārtībā atlasītiem, ar saimniecisko darbību nesaistītiem projektiem, saskaņā ar Kopienas nostādnēm par valsts atbalstu pētniecībai, attīstībai un inovācijai (Eiropas Savienības Oficiālais Vēstnesis, 2006. gada 30. decembris, C 323) 3.1.1.apakšpunkta nosacījumiem. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| ”Kopienas nostādnes par valsts atbalstu pētniecībai, attīstībai un inovācijai”2006/C 323/01 | MK noteikumu projekta 18. un 19. punkts | Nostādņu ”Kopienas nostādnes par valsts atbalstu pētniecībai, attīstībai un inovācijai”(2006/C 323/01) 3.1.1. apakšpunkta prasības tiek ieviestas pilnībā | MK noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts paredz sniegt atbalstu tādai projektu iesniedzēju pamatdarbībai, kurai nav saimniecisks raksturs, tādējādi atbalsts nav kvalificējams kā valsts atbalsts un attiecīgi ir atbrīvots no iepriekšējas paziņošanas Eiropas Komisijai |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts izstrādāts, lai nodrošinātu Saprašanās memoranda starp Latvijas Republiku, Īslandes, Lihtenšteinas Firstistēm un Norvēģijas Karalisti B pielikumā norādītās programmas ietvaros plānotā konkursa īstenošanu.Kā arī MK noteikumu projekts izstrādāts pamatojoties uz 2013.gada 6. martā noslēgtā programmas līgumu. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Uzlabota kapacitāte īstenot energoefektīvus pasākumus nacionālā, reģionālā un vietējā līmenī. Programmas līgumā noteiktie sasniedzamie rezultāti attiecībā uz šo konkursu norādīti šīs anotācijas I sadaļas 2. punktā. | Pasākumi, kas norādīti A ailē tiks sasniegti pamatojoties uz MK noteikumu projekta 5. punktā noteiktajām atbalsta jomām un 20. punktā noteiktajām atbalstāmajām aktivitātēm. | Tiek plānots, ka paredzētās saistības tiks izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Saistības, kas norādītas A ailē nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas nodrošināšanai 2013. gada 28. augustā tika rīkota programmas atklāšanas konference, kurā tika sniegta informācija par programmu un tās ietvaros plānotajiem konkursiem. Kā arī 2013. gada 29. augustā tika rīkots programmas partnerības meklēšanas forums, kura ietvaros bija iespējams iegūt informāciju par konkursu un iegūt potenciālo projekta partneru kontaktus. Pasākumu kopsavilkums un prezentācijas pieejamas VARAM tīmekļa vietnē.2014. gada II un IV ceturksnī plānoti informatīvi semināri potenciālajiem projektu iesniedzējiem un citiem interesentiem. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās VARAM kā programmas apsaimniekotājs un Valsts reģionālās attīstības aģentūra, kurai deleģētas daļa apsaimniekotāja funkcijas (projektu iesniegumu atklātā konkursa izsludināšana, projektu iesniegumu vērtēšana un atlase, projektu līgumu slēgšana u.c.), kā arī vadošā iestāde (Finanšu ministrija), kas piedalās programmas Sadarbības komitejas darbā novērotāja statusā. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | MK noteikumu projekts šo jomu neskar |
| 3. | Cita informācija | Nav |

Iesniedzējs:

Vides aizsardzības un reģionālās attīstības ministra vietā –

zemkopības ministrs J. Dūklavs

Vīza:

Valsts sekretārs G. Puķītis

12.05.2014., 14:00

2516

B. Eglīte, 67026522

baiba.eglite@varam.gov.lv